Oud-KPMG-vennoot moet sê oor Gupta-oudits | Maroela Media
Hy is deur die dissiplinêre komitee van die Onafhanklike Reguleringsraad vir Ouditeure (Irba) skuldig bevind op verskeie oortredings van die Wet op Ouditeure en die professionele gedragskode. Irba het Wessels in Maart van sy register geskrap ná hy skuldig bevind is aan wangedrag.
Wessels was die geregistreerde ouditeur vir KPMG wat verantwoordelik was vir die oudits van Linkway Trading, 'n projekbestuursmaatskappy in die Oakbay-groep maatskappye wat die berugte Gupta-troue in 2013 gereël het. Linkway Trading was deel van 'n groep maatskappye genaamd Islandsite Group wie se belangrikste aandeelhouers die Gupta-familie was. Wessels was die KPMG-vennoot vir Linkway Trading en meeste van die maatskappye in die Islandsite Group.
Aanklagte teen Wessels sluit in ouditwerk wat verband hou met transaksies vir die Gupta-troue wat in 2013 by Sun City gehou is. Dit sluit aanklagte in van dat hy die familie gehelp het om belasting te ontduik tot geldwassery.
Dit is die eerste saak wat spruit uit die Gupta Leaks om tot 'n dissiplinêre verhoor en sanksie te lei ná Wessels in Julie 2018 voor Irba se dissiplinêre komitee verskyn het.
Wessels het skuld beken op al ses aanklagte van onbehoorlike gedrag.
Wessels het groot foute gemaak. Maar hy is nou ten minste eerlik rondom dit. Dit het my beïndruk
Eerlik nou maar in my oë is dit so goed soos veraai.
Veraaier van die land wat af geteken het op plundery en nou is hy jammer. Moes nie by nou sê jammer uitgekom het nie, moes in 2013 gesê het jammer mnr Gupta ek kan nie die oneerlikheid afteken en goedkeur nie.